Diari Oficial de la Generalitat Valenciana


Sumari del DOGV 6471, del 02-03-2011 (2011/2395)

ORDE 7/2011, de 16 de febrer, de la Conselleria d'Educació, per la qual es convoquen ajudes econòmiques per a les empreses, comerços i indústries, radicades a la Comunitat Valenciana, per a la realització d'activitats de promoció de l'ús del valencià en 2011.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6471

Data del DOGV
:   02-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/2395


Data del document
:   16-02-2011

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 7/2011, de 16 de febrer, de la Conselleria d'Educació, per la qual es convoquen ajudes econòmiques per a les empreses, comerços i indústries, radicades a la Comunitat Valenciana, per a la realització d'activitats de promoció de l'ús del valencià en 2011. [2011/2395]
La participació de la societat civil en els processos de reafirmació i consolidació de la identitat col·lectiva és fonamental. Així mateix, en la recuperació i promoció de l'ús del valencià, és imprescindible la participació de tots els sectors socials. És evident que l'àmbit socioeconòmic ha de tindre un paper important en este procés. És per això que cal incentivar les empreses, comerços i indústries que tenen la seua activitat a la Comunitat Valenciana, perquè siguen part activa de la normalització de l'ús social del valencià.
La Generalitat vol impulsar totes aquelles activitats i iniciatives que tinguen com a objectiu potenciar i afavorir l'ús social del valencià i, per això, els pressupostos de 2011 preveuen la convocatòria d'ajudes a la realització d'activitats de promoció de l'ús del valencià portades endavant per les empreses, comerços i indústries radicades a la Comunitat Valenciana.
El compromís del Consell està basat en el compliment de les disposicions de l'Estatut d'Autonomia de la Comunitat Valenciana i de les de la Llei 4/1983, d'Ús i Ensenyament del Valencià, normes legals bàsiques de les quals emana l'oficialitat del valencià i l'obligatorietat de protegir-ne la recuperació i garantir-ne l'ús social.
Per tot això, segons els preceptes dels articles 2.1 i 22 de la Llei 38/2003, de 17 de novembre, General de Subvencions (LGS), de la disposició final primera del Reial Decret 887/2006, de 21 de juliol, que aprova el Reglament General de Subvencions (RGS), de la Llei d'Hisenda Pública de la Generalitat Valenciana, Text Refós aprovat per Decret Legislatiu de 26 de juny de 1991, en virtut de les facultats que em són conferides per l'article 28 de la Llei 5/1983, de 30 de desembre, del Consell, vista la proposta de la secretària autonòmica d'Educació de 28 de gener de 2011, i de conformitat amb esta,
ORDENE
Primer
Es convoquen ajudes econòmiques per a les empreses, comerços i indústries radicades a la Comunitat Valenciana, destinades a la realització de programes i activitats de promoció de l'ús social del valencià dins dels àmbits respectius, durant 2011.
Segon
S'aproven les bases de la convocatòria, el model de sol·licitud i dels documents que s'adjunten com a annexos I, II, III i IV.
Tercer
L'import global màxim de les ajudes és de 227.500 euros, que anirà a càrrec de la línia T3168000 de l'aplicació pressupostària 14.34.45.706.99.7 del pressupost de la Generalitat per a 2011.
DISPOSICIONS ADDICIONALS
Primera
Segons l'article 3.3 del Decret 147/2007 del Consell, esta convocatòria de subvencions no requerix notificació a la Comissió Europea, ja que les subvencions a atorgar tenen la consideració d'ajudes de minimis, segons l'article 2 del Reglament (CE) número 1998/2006 de la Comissió, de 15 de desembre de 2006, relatiu a l'aplicació dels articles 107 i 108 del Tractat a les ajudes de minimis.
En cap cas estes ajudes podran superar l'import màxim total per beneficiari de 200.000 euros, que es reduïx a 100.000 euros en el cas de beneficiaris que operen en el sector del transport per carretera, durant un període de tres exercicis fiscals, ni individualment ni com a resultat de l'acumulació amb altres ajudes de minimis concedides al mateix beneficiari, segons establix el Reglament (CE) 1998/2006, de la Comissió.
Per a assegurar el compliment de les condicions indicades en el punt anterior, s'exigirà als sol·licitants una declaració sobre les ajudes de minimis rebudes durant els dos exercicis fiscals anteriors i durant l'exercici fiscal en curs (annex II, apartat G).
Segona
Les ajudes d'esta convocatòria seran incompatibles amb altres ajudes d'estat per als mateixos costos subvencionables, segons indica l'article 107 del Tractat de Funcionament de la Unió Europea (TFUE).
DISPOSICIONS FINALS
Primera
Es delega en la secretària autonòmica d'Educació la facultat de resoldre la concessió d'estes ajudes, i se l'autoritza perquè, en l'àmbit de les seues competències, adopte les resolucions pertinents per a l'execució d'esta orde.
Segona
Esta orde produirà efectes l'endemà de la seua publicació en el Diari Oficial de la Comunitat Valenciana.
De conformitat amb els articles 107, 116 i 117 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998 de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició, o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'haurà d'interposar davant de la Conselleria d'Educació, en el termini d'un mes a comptar de l'endemà la publicació.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.
València, 16 de febrer de 2011
El conseller d'Educació,
ALEJANDRO FONT DE MORA TURÓN
Annex I
Bases de la convocatòria
Primera
Seran objecte de subvenció les activitats de promoció de l'ús del valencià realitzades durant l'any 2011 segons s'indica en estes bases de la convocatòria.
Segona. Beneficiaris i requisits
1. Podran optar a les ajudes les entitats de caràcter privat, tant físiques com jurídiques, empreses, comerços i indústries radicades a la Comunitat Valenciana que estiguen legalment constituïdes.
2. No podran obtindre la condició de beneficiàries de les subvencions aquelles entitats en les quals concórrega alguna de les circumstàncies següents:
a) Haver sigut condemnades mitjançant sentència ferma a la pèrdua de la possibilitat d'obtindre subvencions o ajudes públiques.
b) Haver sol·licitat la declaració de concurs voluntari, haver sigut declarades insolvents en qualsevol procediment, trobar-se declarades en concurs llevat que en este haja adquirit eficàcia un conveni, estar subjectes a intervenció judicial o haver sigut inhabilitades segons la Llei 22/2003, de 9 de juliol, Concursal, sense que haja conclòs el període d'inhabilitació fixat en la sentència de qualificació del concurs.
c) Haver donat lloc, per causa de la qual hagueren sigut declarades culpables, a la resolució ferma de qualsevol contracte realitzat amb l'administració.
d) Estar incurses, la persona física, les persones administradores de les societats mercantils o aquelles que tinguen la representació legal d'altres persones jurídiques, en algun dels supòsits de la Llei 12/1995, d'11 de maig, d'Incompatibilitats dels Membres del Govern de la Nació i dels Alts Càrrecs de l'administració General de l'Estat, de la Llei 53/1984, de 26 de desembre, d'Incompatibilitats del Personal al Servici de les Administracions Públiques, o tractar-se de qualsevol dels càrrecs electes regulats en la Llei Orgànica 5/1985, de 19 de juny, del Règim Electoral General, en els termes establits en esta o en la normativa de la Comunitat Valenciana.
e) No trobar-se al corrent en el compliment de les obligacions tributàries o davant de la Seguretat Social segons la normativa vigent.
f) Tindre la residència fiscal en un país o territori qualificat reglamentàriament com a paradís fiscal.
g) No trobar-se al corrent del pagament d'obligacions per reintegrament de subvencions.
h) Haver sigut sancionada mitjançant resolució ferma amb la pèrdua de la possibilitat d'obtindre subvencions, segons la Llei 38/2003, de 17 de novembre (LGS), o la Llei 58/2003, de 17 de desembre, General Tributària.
i) No podran accedir a la condició de beneficiàries les agrupacions previstes en el segon paràgraf de l'apartat 3 de l'article 11 de la LGS quan concórrega alguna de les prohibicions anteriors en qualsevol dels seus membres.
j) En cap cas no podran obtindre la condició de beneficiàries de les subvencions les entitats incloses en les causes de prohibició previstes en els apartats 5 i 6 de l'article 4 de la Llei Orgànica 1/2002, de 22 de març, Reguladora del Dret d'Associació.
k) Tampoc no podran obtindre la condició de beneficiaris les entitats respecte de les quals s'haja suspés el procediment administratiu de la inscripció per trobar-se indicis racionals d'il·licitud penal, en aplicació d'allò que disposa l'article 30.4 de la Llei Orgànica 1/2002, mentres no es dicte resolució judicial ferma en virtut de la qual puga practicar-se la inscripció en el registre corresponent.
3. Queden excloses, com a beneficiàries de les subvencions, les entitats que operen en els sectors de la pesca, aqüicultura i la producció primària dels productes agrícoles que figuren en l'annex I del Tractat CE, segons exigix el punt 1.1.a) i b) del Reglament 1998/2006.
Tercera. Activitats objecte de subvenció
Seran objecte de subvenció les següents activitats de promoció de l'ús del valencià realitzades durant l'any 2011:
a) La retolació, exclusivament en valencià, de l'interior i exterior de les dependències (per exemple, indicadors, tendals, lluminosos, etc.) i els vehicles de l'empresa.
b) La denominació dels productes i/o del seu etiquetatge (per exemple, bosses, paper d'embalar, caixes, etiquetes...). Si es tracta de l'etiquetatge o de la informació al consumidor, el text haurà d'estar com a mínim en valencià.
c) L'ús, exclusivament en valencià, en la documentació administrativa, tècnica, informàtica, i en l'edició de guies i catàlegs de l'empresa, així com en pàgines web.
Si les pàgines web són bilingües o plurilingües, hauran de tindre la pàgina d'inici en valencià o donar l'opció de triar la versió en valencià abans d'accedir als continguts de la pàgina.
S'exclouen els materials promocionals, com ara clauers, bolígrafs, camisetes, gorres, calendaris, pancartes.
Només es concedirà subvenció per una d'estes activitats i un expedient per empresa.
Quarta. Entitat col·laboradora
Per a col·laborar en la gestió de la convocatòria i arribar més directament a les entitats beneficiàries, d'acord amb el que preveu l'article 12 de la LGS, serà entitat col·laboradora el Consell de Cambres Oficials de Comerç, Indústria i Navegació de la Comunitat Valenciana.
Correspondrà a la Conselleria d'Educació la convocatòria, la resolució i el pagament de les subvencions.
El Consell de Cambres, a través de les cambres corresponents, es farà càrrec de la difusió de la convocatòria, de la tramitació dels expedients, de participar en la comissió tècnica de valoració de les sol·licituds, de l'ordenació de l'expedient i la comunicació de la resolució, de la tramitació i del seguiment de la justificació de les activitats subvencionades, tot d'acord amb el que establixen els articles 13 i 15 de la LGS.
Quinta. Sol·licitud
La sol·licitud haurà de ser firmada per la persona que represente legalment l'entitat.
Les instàncies, que s'han d'ajustar al model que figura com a annex II, s'han de dirigir al Consell de Cambres Oficials de Comerç, Indústria i Navegació de la Comunitat Valenciana i s'han de presentar, amb la informació i la documentació requerides en esta convocatòria, en el Registre General del Consell de Cambres o de qualsevol de les cambres que el conformen, o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas de presentar-la en una oficina de correus, s'haurà de fer en sobre obert perquè la instància siga datada i segellada abans de ser certificada i, en tot cas, s'haurà d'ajustar als requisits establits en l'article 31 del Reial Decret 1829/1999, de 3 de desembre, pel qual s'aprova el reglament que regula la prestació dels servicis postals, d'acord amb la Llei 24/1998, de 13 de juliol, del Servici Postal Universal i de Liberalització dels Servicis Postals.
El model de la sol·licitud estarà disponible en la Conselleria d'Educació, en les Cambres Oficials de Comerç, Indústria i Navegació de la Comunitat Valenciana i en Internet .
El termini de presentació d'instàncies serà de 30 dies hàbils comptadors a partir del dia següent de la publicació de la convocatòria en el Diari Oficial de la Comunitat Valenciana. Si en el termini de cinc mesos a partir de l'endemà de la publicació de la convocatòria no hi ha una resolució i notificació expressa sobre la sol·licitud, s'entendrà que ha sigut desestimada.
El Consell de Cambres, a través de la cambra corresponent, revisarà les sol·licituds perquè totes les dades exigides en la convocatòria figuren en l'expedient. Quan la sol·licitud no reunisca els requisits establits en la present orde o no s'aporte la informació i la documentació que, d'acord amb esta, siga exigible, de conformitat amb el que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, l'entitat interessada serà requerida perquè, en un termini de 10 dies, resolga la falta o aporte la informació i els documents preceptius, amb indicació que, si no ho fa, es considerarà que desistix de la seua petició, amb la resolució prèvia, que haurà de ser dictada en els termes que preveu l'article 42 de l'esmentada llei.
Sexta. Informació i documentació que s'han d'aportar en la sol·licitud
D'acord amb el que establix el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic, la informació i la documentació requerides per a la tramitació de la sol·licitud figuraran en el model de sol·licitud i es referirà als aspectes següents:
a) Dades identificatives de l'empresa, on hauran de constar el CIF, la localitat, l'adreça a l'efecte de comunicacions tant postal com electrònica, el telèfon (apartat A de la sol·licitud).
b) Dades identificatives de la persona sol·licitant, el DNI i l'acreditació sobre la capacitat de representació (apartat A de la sol·licitud).
c) Manteniment de tercers (dades bancàries). (Annex III.)
d) Explicació detallada de les activitats per a les quals es demana l'ajuda (apartat B de la sol·licitud):
Per a la retolació: la relació de les llegendes que figuren en els rètols, vehicles, cartells i etiquetes, i el pressupost, sense IVA, per al qual es demana la subvenció de l'any 2011 (apartat B1 de la sol·licitud).
Per a la denominació de productes i/o del seu etiquetatge: detallar exactament què és el que es vol valencianitzar i el pressupost, sense IVA, corresponent de l'any 2011 (apartat B2 de la sol·licitud).
Per a la documentació administrativa, tècnica i informàtica i l'edició de guies, catàlegs i pàgines web, caldrà aportar una descripció detallada del projecte i el pressupost, sense IVA, corresponent de l'any 2011 (apartat B3 de la sol·licitud).
e) Declaracions responsables. Per a simplificar la presentació de documentació, l'entitat aportarà la informació requerida a través de les declaracions responsables següents:
1. Sobre la veracitat de les dades que s'aporten en la sol·licitud i l'assumpció de responsabilitats en cas de la seua inexactitud (apartat D1 de la sol·licitud).
2. Sobre el compliment dels requisits de la convocatòria (apartat D2 de la sol·licitud).
3. De no estar incursa en cap prohibició per a obtindre la condició de beneficiària, de les assenyalades en l'article 13 de la Llei 38/2003, de 17 de novembre, General de Subvencions (apartat D3 de la sol·licitud).
4. Sobre la disposició i conservació de la documentació acreditativa corresponent i sobre el compromís a conservar-la durant la vigència de l'expedient (apartat D4 de la sol·licitud).
5. Sobre el compliment de la norma sobre integració de persones amb discapacitat o, si és el cas, l'exempció, d'acord amb el que disposa el Decret 279/2004, de 17 de desembre, del Govern Valencià, pel qual es regulen les mesures en els procediments de contractació administrativa i de concessió de subvencions per al foment de l'ocupació de les persones amb discapacitat (apartat D5 de la sol·licitud).
6. Sobre estar donada d'alta i al corrent del pagament en l'Impost d'Activitats Econòmiques (IAE) (apartat D6 de la sol·licitud).
7. Sobre les ajudes rebudes en l'exercici fiscal present i en els dos exercicis fiscals anteriors (apartat E de la sol·licitud).
f) Autoritzacions. Per a afavorir l'agilització administrativa, l'entitat sol·licitant haurà d'aportar l'autorització a la Conselleria d'Educació per a:
1. Obtindre de forma telemàtica o electrònica les dades pertinents que estiguen en poder de la Tresoreria General de la Seguretat Social, de l'Agència Estatal de l'administració Tributària i de la Conselleria d'Economia, Hisenda i Ocupació (apartat F1 de la sol·licitud).
2. La consulta de les dades en el sistema de verificació de dades de l'entitat i de la persona sol·licitant (apartat F2 de la sol·licitud).
3. Enviar informació i notificació referida a l'expedient per mitjans telemàtics i electrònics (apartat F3 de la sol·licitud).
En cas que no es firmen les declaracions i les autoritzacions anteriors, l'entitat haurà d'aportar esta mateixa informació i la documentació acreditativa pertinent, en el moment de la sol·licitud.
La presentació de sol·licituds per a optar a les ajudes suposa l'acceptació expressa i formal de les condicions de la convocatòria.
Sèptima. Comissió tècnica
Les sol·licituds seran estudiades i avaluades per una comissió tècnica que, com a òrgan col·legiat, estarà formada per dos persones representants del Consell de Cambres, nomenades pel seu president i altres dos en representació de la Conselleria d'Educació, nomenades per la secretària autonòmica d'Educació. Exercirà la secretaria de la comissió una persona tècnica nomenada pel president del Consell de Cambres, que actuarà amb veu i sense vot. En cas de produir-se alguna vacant o absència dels membres de la comissió, la secretària autonòmica d'Educació i el president del Consell de Cambres nomenaran els suplents corresponents.
Octava. Criteris de barem, ordenació, instrucció i resolució de les subvencions
Per a l'ordenació, l'informe i distribució de les subvencions entre les sol·licituds, la comissió tindrà en compte els criteris següents:
Prioritats: cada entitat podrà rebre subvenció únicament per un dels programes subvencionables (retolació, denominació de productes, documentació administrativa, tècnica i informàtica, guies, catàlegs).
L'orde de prioritat per a l'adjudicació dels programes subvencionables serà el següent: retolació, denominació de productes i documentació administrativa, tècnica i informàtica, guies i catàlegs.
El percentatge i la quantitat màxima de la subvenció seran els següents:
a) Retolació. Valoració màxima de 10 punts. La subvenció serà, com a màxim, del 50% de la quantitat sol·licitada. L'import màxim de la subvenció serà de 1.000 euros.
b) Denominació de productes. Valoració màxima de 9 punts. La subvenció serà, com a màxim, del 50% de la quantitat sol·licitada. L'import màxim de la subvenció serà de 1.000 euros.
c) Documentació administrativa, tècnica i informàtica, catàlegs, etc. Valoració màxima de 8 punts. La subvenció serà, com a màxim, del 50% de la quantitat sol·licitada. L'import màxim de la subvenció serà de 1.000 euros.
Atenent els criteris indicats, i tenint en compte la quantitat de sol·licituds presentades, el total del pressupost disponible per a l'atorgament de subvencions i l'adequació a les prioritats d'objectius, la Comissió Tècnica elaborarà l'informe i la proposta pertinent que presentarà a la secretària autonòmica d'Educació.
Vista la proposta, la secretària autonòmica d'Educació resoldrà la concessió i la quantitat de la subvenció.
La resolució serà publicada en el Diari Oficial de la Comunitat Valenciana, tal com disposa l'article 18 de la LGS.
Novena. Obligacions
Les entitats beneficiàries de les subvencions tindran les obligacions següents:
a) Realitzar l'activitat que fonamenta la subvenció i justificar-la adequadament segons s'indica en esta convocatòria.
b) Comunicar a la cambra de comerç corresponent altres ajudes i subvencions obtingudes d'altres organismes, així com els altres recursos o ingressos per a la mateixa finalitat. La comunicació s'haurà d'efectuar en conéixer les aportacions i, en tot cas, amb anterioritat a la justificació de l'aplicació que s'ha donat als fons percebuts.
c) Estar sotmeses a les actuacions de comprovació i de control financer que corresponen a la Intervenció General, a les quals aportaran la documentació que se'ls requerisca.
d) Disposar dels llibres comptables, registres diligenciats i d'altres documents degudament auditats, en els termes exigits per la legislació mercantil i sectorial aplicable a l'entitat beneficiària, amb la finalitat de garantir l'adequat exercici de les facultats de comprovació i de control.
e) Conservar els documents justificatius de l'aplicació dels fons rebuts, en la mesura que podran ser objecte de les actuacions de control i de comprovació.
f) Procedir al reintegrament dels fons percebuts en els supòsits indicats en l'article 37 de la LGS.
g) Les actuacions de promoció de l'ús del valencià s'hauran d'ajustar a les directrius de la Conselleria d'Educació, la qual podrà supervisar-les en qualsevol moment.
h) Les entitats beneficiàries hauran de donar l'adequada publicitat del caràcter públic del finançament de les activitats subvencionades, per a la qual cosa hauran de fer constar la col·laboració en el material subvencionat, o en la difusió de les activitats subvencionades, de la Conselleria d'Educació de la Generalitat.
L'incompliment de les obligacions anteriors serà causa de l'exigència de les responsabilitats o sancions corresponents segons la legislació vigent.
Deu. Causes de reintegrament
1. En aplicació de l'article 19.3 i 19.4 de la LGS, tota alteració de les condicions tingudes en compte per a la concessió de la subvenció, i, en tot cas, l'obtenció concurrent de subvencions, ajudes, ingressos o recursos, podrà donar lloc a la modificació de la resolució de la concessió.
2. L'import de les subvencions en cap cas no podrà ser de tal quantitat que, aïlladament o en concurrència amb subvencions, ajudes d'altres administracions públiques, d'altres ens públics o privats o d'altres ingressos, supere el cost de l'activitat que ha de realitzar el beneficiari.
3. En aplicació de l'article 37 de la LGS, serà procedent el reintegrament en els casos següents:
a) Obtenció de la subvenció havent falsejat les condicions requerides o haver amagat aquelles que haurien impedit la subvenció.
b) Incompliment total o parcial de l'objectiu de l'activitat, o la no adopció del comportament que fonamenten la concessió de la subvenció.
c) Incompliment de l'obligació de justificació o la justificació insuficient, en els termes establits en l'article 30 de la LGS i en les normes establides en esta convocatòria.
d) Incompliment de l'obligació d'adoptar les mesures de difusió segons indica l'apartat 4 de l'article 18 de la LGS i la base 9, apartat h.
e) Resistència, excusa, obstrucció o negativa a les actuacions de comprovació i control financer previstes en la legislació vigent, així com l'incompliment de les obligacions comptables, registrals o de conservació de documents quan d'això es derive la impossibilitat de verificar la utilització donada als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
f) Incompliment de l'obligació de realitzar l'activitat subvencionada.
g) En cas que alguna de les activitats subvencionades no justifique la totalitat de la quantitat corresponent, correspondrà el reintegrament de la part proporcional no justificada, d'acord amb els criteris que han donat lloc a la resolució de la quantitat subvencionada i segons s'indica en la base tretze d'esta convocatòria.
Onze. Forma de pagament
La subvenció concedida es pagarà, d'una vegada, a través de transferència bancària, després que el Consell de Cambres presente a la Conselleria d'Educació una certificació en la qual es farà constar quines són les entitats que han aportat la documentació justificativa adequada de l'activitat per a la qual s'ha concedit la subvenció.
Dotze. Gestió de la subvenció
L'entitat beneficiària, si és el cas, podrà subcontractar, per l'import total o parcial de la subvenció, la realització de l'activitat subvencionada, d'acord amb el que indica l'article 29 de la LGS.
Tretze. Justificació de la subvenció
La documentació justificativa s'haurà de presentar a la cambra de comerç corresponent.
El termini de presentació de la documentació justificativa acabarà el 20 d'octubre de 2011. Si la justificació no es presenta en este termini, s'entendrà que es renuncia a l'ajuda i que la subvenció queda sense efectes.
Els beneficiaris hauran de justificar els gastos pel total de la quantitat sol·licitada. En qualsevol cas, els beneficiaris hauran de justificar la realització, almenys, d'un 50% de la quantitat sol·licitada que va constituir la base de la subvenció concedida. Si no es supera este mínim, es considerarà no justificada adequadament la realització de l'activitat i, per tant, no es procedirà al pagament de la subvenció.
En cas de justificar despeses, descomptat l'IVA, per un import total inferior al de la sol·licitud, però que supera el 50% de la quantitat sol·licitada, la subvenció es minorarà proporcionalment a l'import de les despeses efectivament justificades.
Per a justificar adequadament la subvenció caldrà presentar, degudament omplit, el model de compte justificatiu que figura en l'annex IV de la convocatòria què haurà de ser firmat per la persona representant de l'entitat.
En el compte justificatiu figurarà:
a) Les dades identificatives de l'entitat i de l'activitat subvencionada.
b) La declaració responsable sobre la veracitat de la informació, de les dades i de la documentació justificativa aportada així com el compromís de conservar i de posar a la disposició de la Conselleria d'Educació i de la cambra de comerç corresponent, la documentació original durant el temps de vigència de l'expedient.
c) La relació de les despeses, dels perceptors i del detall de les factures corresponents amb què es justifiquen les despeses pagades per a la realització de l'activitat subvencionada.
Si l'activitat ha sigut finançada, a més de la subvenció, amb fons propis o altres subvencions o recursos, s'haurà d'acreditar en la justificació l'import, la procedència i l'aplicació d'estos fons a l'activitat subvencionada. En tot cas, la confluència de subvencions, ajudes econòmiques o altres ingressos no podrà superar el pressupost que hi havia previst en la sol·licitud i sobre el qual se li va concedir la subvenció.
d) A més de la informació anterior, s'haurà d'aportar:
1. Per a la retolació: dos fotografies del rètol instal·lat que ha sigut subvencionat.
2. Per a la denominació de productes i/o etiquetatge: dos mostres de l'etiquetatge del producte o del material que ha sigut subvencionat.
3. Per a la documentació administrativa, tècnica, informàtica i l'edició de guies i catàlegs: dos mostres del material que ha sigut subvencionat. En el cas de la pàgina web, s'haurà d'aportar l'adreça electrònica corresponent.